en en en en gu gu gu gu gu gu gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu en gu en en en en gu en en en en
મફત સલાહ વકીલ સાથે ચર્ચા વકીલ શોધો સર્વેયર શોધો
મોબાઇલ કંંપનીઓ દ્વારા અબજો રુપીયાની લુંટ...
મોબાઇલ સર્વીસ પ્રોવાઇડર કંપનીઓ દ્વારા ગ્રાહકો સાથે વેલ્યુ એડેડ સર્વીસ,પ્રીપેઇડ ગ્રાહકોના ખાતામાંથી ખોટી રીતે બેલેન્સ કાપી નાંખવા,પોસ્ટ પેઈડ ગ્રાહકોના બીલમાં ખોટા ચાર્જ ઉધારવા,ટેરીફ પ્લાન ચેંજ કરી નાંખવા,મોબાઇલ પોર્ટેબીલીટી વખતે ખોટી રીતે NOC આપવાનો ઇન્કાર કરીને નાણાં પડાવવા,ડેટા પેક પુરું થયાની જાણ સીવાય મેઇન બેલેન્સ કાપી નાંખવુ જેવા રસ્તા અપનાવીને ખુલ્લેઆમ ઉઘાડી લુંટ અને વિશ્વાસઘાત કરવામાં આવે છે.
આવી લુંટ સામે મોબાઇલ કંપનીના ગ્રાહકો લાચાર છે કારણકે આવી લુંટ કરવાની છુટ આડકતરી રીતે ખુદ સરકાર અને ટેલીકોમ રેગ્યુલેટરી ઓથોરીટી ઓફ ઇંડીયા(TRAI)જ આપે છે. ગુનેગારને જ પોતાના ગુનાનો ન્યાય કરવાની સત્તા મળે તો ગુનેગારોને ગુનો કરવા સામે કોઇ ડર જ ના રહે તે સામાન્ય સમજણની વાત છે અને સામાન્ય રીતે કાયદો આવી છુટ આપે નહી. પરંતુ મોબાઇલ સર્વીસ પ્રોવાઇડર કંપનીની બાબતમાં તેમણે આચરેલા ગુનાનો ન્યાય કરવાની સત્તા મોબાઇલ કંપનીને ખુદને જ આપવામાં આવી છે!!!!!!. TRAIએ મોબાઇલ સર્વીસ પ્રોવાઈડર કંપનીઓ દ્વારા ગ્રાહકો સાથે આચરવામાં આવતી ગેરરીતીઓ અટકાવવા માટેની માર્ગદશીકા ટેલીકોમ કન્ઝુમર પ્રોટેક્શન એન્ડ રીડ્રેશલ ઓફ ગ્રીવન્સ-૨૦૦૭ તેમજ TELECOM CONSUMERS COMPLAINT EDRESSALREGULATIONS, 2012થી આપી છે. જેના દ્વારા ગુનેગારને જ ગુનાનો ન્યાય કરવાની સત્તા આપવામાં આવી છે. દરેક મોબાઇલ સર્વીસ પ્રોવાઇડર કંપનીએ તેમના દ્વારા આચરવામાં આવતી ગેરરીતીઓની ફરીયાદ સાંભળવા માટે કંમ્પલેન સેંટરની સ્થાપના કરવાની અને નોડલ ઓફીસરની નીમણુંક કરવાની જોગવાઇ કરવામાં આવી છે. ગ્રાહક સાથે થયેલા અન્યાય બાબતે ગ્રાહક નોડલ ઓફીસરને ફરીયાદ કરી શકે છે. જો ગ્રાહક્ને નોડલ ઓફીસર જે સોલ્યુશન આપે તેનાથી સમાધાન ના થાય તો તે જે તે કંપની દ્વારા જ સ્થાપાયેલ એપેલેટ ઓથોરીટીને અપીલ કરી શકે છે.  આ નોડલ ઓફિસર કે એપેલેટ ઓથોરીટી મોબાઇલ સર્વીસ પ્રોવાઇડર કંપનીએ જે છેતરપીંડી કરેલી હોય તેટલી રકમ પરત કરાવી દે એટલે સમસ્યાનું સમાધાન થાઇ જાય. પહેલી નજરે તો આ ખુબ જ સારી વ્યવસ્થા લાગે પરંતુ મોબાઇલ સર્વીસ પ્રોવાઇડર કંપનીઓ આ જોગવાઇનો જ ફાયદો ઉઠાવે છે.
મોબાઇલ સર્વીસ પ્રોવાઇડર કંપનીઓની મોડ્સ ઓપરેન્ડી
ગ્રાહકની કોઇ પણ સંમતી સીવાય મોટી સંખ્યામાં વેલ્યુ એડેડ સર્વીશ ચાલુ કરી દેવાની અને ૨૫-૫૦-૧૦૦ રુપીયા જેવી નાની રકમ કાપી લેવાની અને તેનો અંગ્રેજી SMS મોકલી દેવાનો. મોટા ભાગના ગ્રાહકો અભણ છે અથવા અંગ્રેજી વાંચીને સમજી શકતા નથી. જેથી ખુબ જ ઓછા ગ્રાહકોને તેમના મોબાઇલમાં વેલ્યુ એડેડ સર્વીશ ચાલુ થઇ ગઇ છે તેની ખબર પડે છે. જેને ખબર પડે છે તેમાંથી ભાગ્યે જ કોઇ ગ્રાહક કંપનીના કસ્ટમર કેર નંબર ઉપર ફોન કરે છે. કસ્ટમર કેર દ્વારા ગ્રાહકની વિનંતીથી  વેલ્યુ એડેડ સર્વીશ ચાલુ કરવામાં આવી છે અને થર્ડ પાર્ટી એપ્લીકેશન છે તેવા જવાબ આપવામાં આવે છે. જેથી મોટા ભાગના ગ્રાહકો થાકીને આ એપ્લીકેશન બંદ કરવા કહે છે. આ બંદ કરેલી એપ્લીકેશન ફરી થોડા સમયે ચાલુ કરીને ગ્રાહકની વિનંતીથી વેલ્યુ એડેડ સર્વીશ ચાલુ કરવામાં આવી છે તેવો SMS કરી દેવાનો અને ફરી રુપીયા કાપી લેવાના.આ ઘટનાક્રમ ચાલુ જ રાખવાનો અને ગ્રાહકનું બેલેન્સ કાપતા જ રહેવાનું. જો કોઇ ગ્રાહક જાગ્રુત હોય અને બેલેંસ પાછુ માંગે તો તેને રખડાવવાનો અને તેનો નંબર બ્લેક લીસ્ટમાં મુકી દેવાનો. આમ છતાં ગ્રાહક લડાઇ ચાલુ રાખે તો વધુમાં વધુ ગ્રાહકનું જે બેલેંસ કાપી નાંખ્યુ હોય તે પરત આપી દેવાનું- આ મોડ્સ ઓપરેન્ડીથી ગ્રાહકો સાથે અબજો રુપીયાની છેતરપીંડી ભારતની દરેક મોબાઇલ કંપની કરે છે.
ઉપરનો ઘટનાક્રમ ઉદાહરણથી સમજીએ- દા.ત.
(૧) મોબાઇલ સર્વીસ પ્રોવાઇડર કંપનીના પાંચ કરોડ ગ્રાહક છે.
(૨). મોબાઇલ સર્વીસ પ્રોવાઇડર કંપની તેના દરેક ગ્રાહકને ગ્રાહકની વિનંતીથી વેલ્યુ એડેડ સર્વીશ ચાલુ કરવામાં આવી છે અને રુ.૫૦/- તેના બેલેંસમાંથી કાપી નાંખવામાં આવ્યા છે તેવો SMS કરે છે. જેથી કુલ ગ્રાહક ૫,૦૦,૦૦,૦૦૦ x રુ.૫૦= રુ.૨,૫૦,૦૦,૦૦,૦૦૦/-( રુપીયા બે અબજ પચાસ કરોડ) મોબાઇલ કંપની તેના ગ્રાહકો પાસેથી મેળવે છે.
(૩). આ ગ્રાહકો પૈકી ૪,૫૦,૦૦,૦૦૦ ગ્રાહકોને તેમના રુપીયા કપાઇ ગયા તેની ખબર જ નથી પડતી.(તેઓનું ધ્યાન SMS માં જતું નથી અથવા જાય છે તો અંગ્રેજીમાં શું લખ્યુ છે તેની જ ખબર નથી પડતી!!!)
(૪). જે ગ્રાહકોનું ધ્યાન જાય છે તે પૈકી ૨૦,૦૦,૦૦૦ ગ્રાહકોને શું કરવું તેની ખબર નથી હોતી.
(૫).જે ગ્રાહકો બાકી રહ્યા તે પૈકી ૧૫,૦૦,૦૦૦ ગ્રાહકોને આટલી નાની રકમ માટે મગજમારી કરવાનો સમય નથી હોતો.
(૬).જે ગ્રાહકો બાકી રહ્યા તે પૈકી ૧૦,૦૦,૦૦૦ ગ્રાહકો કસ્ટ્મર કેર સેંટરમાં એક કે બે વખત ફોન કરીને ઊડાઉ જવાબોથી કંટાળીને ક્પાયેલું બેલેન્સ ભુલી જાય છે.
(7). બાકીના ૫,૦૦,૦૦૦ ગ્રાહકોના નંબર બ્લેક લીસ્ટમાં નાંખી દેવાય છે.
(8). આ પૈકી એકાદ લાખ ગ્રાહ્કો બીજા કોઇ નંબરથી કે અન્ય રીતે પ્રયત્ન કરે તેને તેનું ક્પાયેલું બેલેન્સ પાછું આપવાનું એટલે કે ૧,૦૦,૦૦૦ x રુ.૫૦ = રુ.૫૦,૦૦,૦૦૦/-
(૯). પાંચ કરોડ ગ્રાહકોના બેલેન્સમાંથી રુ.૫૦/- જેવી નજીવી લાગતી રકમ કાપીને વેલ્યુ એડેડ સર્વીશના નામે મોબાઇલ સર્વીસ પ્રોવાઇડર કંપનીએ કરેલી છેતરપીંડીની રકમ-
૨,૫૦,૦૦,૦૦,૦૦૦ -૫૦,૦૦,૦૦૦ = ૨,૪૯,૫૦,૦૦,૦૦૦/- (માત્ર બે અબજ ઓગણપચાસ લાખ રુપીયા)
ભારત દેશનો કોઇ પણ મોબાઇલ ધારક એવો નહી હોય કે જેના બેલેંસમાંથી આ રીતે વારંવાર બેલેંન્સ કપાયેલું ના હોય. દરેક મોબાઇલ કંપનીઓના ગ્રાહકો કરોડોની સંખ્યામાં છે અને અબજો રુપીયાની લુંટ સામે સરકાર ચુપચાપ તમાશો જુએ છે. TRAI છુટક પગલા તરીકે માર્ગદર્શીકાઓ બહાર પાડે છે પણ આવી વ્યિક્તગત ગ્રાહકોની ઉઘાડી લુંટ સામે તેમને કોઇ અધિકાર નથી તેવું લાચાર બનીને તેની વેબસાઇટ પર સ્વીકારે છે.
આ ઉપરાંત મોબાઇલ પોર્ટેબીલીટી વખતે ગ્રાહકની કોઇ પણ રકમ બાકી ના હોવા છતાં રક્મ બાકી છે તેવા બહાને NOC આપવાનો ઇંકાર કરીને નાણાં પડાવવા,ટેરીફ પ્લાન ચેંજ કરીને નાણા પડાવવા,ડેટા પેક પુરું થયાની જાણ સીવાય મેઇન બેલેન્સ કાપી નાંખવુ જેવા અનેક રસ્તાઓથી મોબાઇલ કંપનીઓ ગ્રાહકોના લાખો કરોડ રુપીયા લુંટી લે છે.
ગ્રાહક શું કરી શકે ?
(૧). તમામ મોબાઇલ કંપનીના ગ્રાહકો  ૧૫૫૨૨૩ નંબર ઉપર ફોન કરીને તમામ બિનજરુરી વેલ્યુ એડેડ સર્વીશ બંદ કરી શકે છે.
(૨). અમારી વેબસાઇટ્માં અગત્યની વેબસાઇટની લીંક આપેલી છે તેમાંથી મોબાઇલ કંપનીના ફરીયાદ સેંટર ઉપર ક્લીક કરીને તમારી મોબાઇલ કંપનીનો ફરીયાદ માટેનો નંબર મેળવી તેના ઉપર ફરીયાદ કરો.
(૩). મોબાઇલ કંપની દ્વારા આવી રીતે ગ્રાહક્ની સંમતી સીવાય ખોટું ઇલેક્ટ્રોનીક રેકર્ડ ઉભું કરીને,ગ્રાહક સાથે વિશ્વાસઘાત બદલ પોલીસ ફરીયાદ પણ થઇ શકે. જો કે પોલીસ દેખીતી રીતે નાની રકમની ફરીયાદ લેવાની ના પાડે અને આટ્લી નાની રકમની ફરીયાદ કરવા આવ્યા છો તેવું કહીને ઉતારી પાડે અથવા ફરીયાદને કાયદાની જોગવાઇ મુજબ FIR તરીકે નોંધવાના બદલે માત્ર અરજી લે અને તેની કોઇ તપાસ વરસો સુધી ના કરે તેવી શક્યતા વધારે છે.
(4). ગ્રાહક સુરક્ષા અદાલતમાં પણ ફરીયાદ થઈ શકે. પરંતુ અનેક ધક્કા અને વકિલના ખર્ચા કર્યા બાદ ગ્રાહક સુરક્ષા અદાલતમાં ન્યાય મળે ત્યારે ગ્રાહક્નું કપાયેલું બેલેંસ અને બસ્સો-પાંચસો રુપીયા ખર્ચ અને હેરાનગતીના વળતર પેટે મળે તેવી શક્યતા વધારે છે.
લગ્ન, છુટાછેડા અને ભરણપોષણ
રી- સર્વે (જમીનની ફેરમાપણી)
જુગાર, સટ્ટો, ડ્બ્બા ટ્રેડીંગ
વસિયતનામું અને ખેડુત -નોંધ, બિનખેતી હેતુફેર અને મુળના ખેડુત
Test Record Step 01
Please Enter Your Full Name
Please Enter Your Mobile No
201, Rajharsha Complex, Jalaram Mandir Road,Deesa-385 535
Copyright © 2017 fofani.com. All Rights Reserved. || Designed & Developed By :: Sunshine Web Solutions